12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการตรวจสอบของผู้สอบบัญชีรับอนุญาต

รายงานผู้สอบบัญชีรับอนุญาตที่ได้ตรวจสอบงบการเงินของบริษัทฯระหว่างปี 2548 2549 และ 2550
สรุปได้ดังนี้

รายงานผู้สอบบัญชีสำหรับงบการเงินของบริษัทฯ สำหรับปี 2548 ซึ่งตรวจสอบโดย นางณัฐสรัคร์
สโรชนันท์จีน ผู้สอบบัญชีรับอนุญาตเลขที่ 4563 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นว่า ผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป
แต่ให้ข้อสังเกตเช่นเดียวกับงบการเงินในปี 2547

รายงานผู้สอบบัญชีสำหรับงบการเงินของบริษัทฯ สำหรับปี 2549 ซึ่งตรวจสอบโดย นางณัฐสรัคร์
สโรชนันท์จีน ผู้สอบบัญชีรับอนุญาตเลขที่ 4563 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นอย่างไม่มีเงื่อนไขว่า งบการเงินของบริษัทฯแสดงฐานะการเงิน และ
ผลการดำเนินงานโดยถูกต้องตามที่ควร ในสาระสำคัญตามหลักการบัญชีที่รับรองทั่วไป

รายงานผู้สอบบัญชีสำหรับงบการเงินของบริษัทฯ สำหรับปี 2550 ซึ่งตรวจสอบโดย นางณัฐสรัคร์
สโรชนันท์จีน ผู้สอบบัญชีรับอนุญาตเลขที่ 4563 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นอย่างไม่มีเงื่อนไขว่า งบการเงินของบริษัทฯแสดงฐานะการเงิน และ
ผลการดำเนินงานโดยถูกต้องตามที่ควร ในสาระสำคัญตามหลักการบัญชีที่รับรองทั่วไป

12.1.2 สรุปฐานะการเงินและผลการดำเนินงานของบริษัทฯและบริษัทย่อย

ตารางสรุปรายการงบดุล งบกำไรขาดทุน งบกระแสเงินสด และอัตราส่วนทางการเงินที่สำคัญ
เป็นดังต่อไปนี้

ตารางสรุปงบดุลของบริษัทฯและบริษัทย่อย

[]

ตารางสรุปงบดุลของบริษัทฯและบริษัทย่อย (ต่อ)

[]

ตารางสรุปงบกำไรขาดทุนของบริษัทฯและบริษัทย่อย

[]

ตารางสรุปงบกระแสเงินสดของบริษัทฯและบริษัทย่อย

[]

ตารางสรุปอัตราส่วนทางการเงินของบริษัทฯและบริษัทย่อย

[]

12.2 คำอธิบายและการวิเคราะห์ฐานะการเงินและผลการนำเดินงาน

1.  การวิเคราะห์ผลการดำเนินงาน

  ภาพรวมของผลการดำเนินงานในปี 2550

ภาวะเศรษฐกิจไทยในช่วงปี 2550-2551 การขยายตัวคาดว่าจะมีแนวโน้มชะลอตัว กล่าวคือ
ในช่วงต้นปี 2550
เศรษฐกิจไทยอยู่ในจุดต่ำสุดอันเนื่องมาจากปัจจัยสำคัญทางด้านสถานการณ์ทางการเมือง
อัตราดอกเบี้ยในตลาดเงินปรับลดลง ค่าเงินบาทที่มีแนวโน้มแข็งค่าขึ้น และ
ระดับราคาน้ำมันที่มีแนวโน้มสูงขึ้น ส่วนไตรมาสที่ 2/2250 ได้เริ่มมีความชัดเจนในเรื่องต่างๆ
มากขึ้น เช่น มาตรการขับเคลื่อนเศรษฐกิจ ซึ่งจะช่วยให้เศรษฐกิจเริ่มดีขึ้น
สำหรับแนวโน้มการขยายตัวทางเศรษฐกิจไทยช่วงที่เหลือของปี 2550 นั้น
คาดว่าจะขยายตัวได้ใกล้เคียงกับในช่วงครึ่งปีแรก ทั้งนี้ หลังจากร่างรัฐธรรมนูญผ่านมติเห็นชอบ
ทำให้ทิศทางทางการเมืองชัดเจนยิ่งขึ้น แต่เศรษฐกิจไทยยังเผชิญกับสถานการณ์ความไม่แน่นอน
ได้แก่ ความไม่แน่นอนในเรื่องของความชัดเจนทางเสถียรภาพทางการเมืองหลักการเลือกตั้ง
และนโยบายของรัฐบาลชุดใหม่หลักการเลือกตั้ง
ซึ่งทำให้คาดว่านักลงทุนอาจจะยังคงรอดูความชัดเจนในเรื่องดังกล่าวก่อนทำการตัดสินใจ
และอาจส่งผลกระทบต่อการขยายตัวการลงทุนทั้งในช่วงที่เหลือของปี 2550 และในปี 2551

อย่างไรก็ตาม ปัจจัยดังกล่าวมีผลกระทบต่อผลการดำเนินงานของบริษัทฯ ในปี 2550 ไม่มากนัก
เนื่องจากบริษัทฯ มีการติดตามสถานะการณ์อย่างใกล้ชิดและนำมาปรับกลยุทธ์อย่างทันเหตุการณ์
บริษัทฯได้มีการปรับระยะเวลาการยืนราคาให้สอดคล้องต้นทุนและราคาขายอย่างเหมาะสม
การบริหารจัดการต้นทุนอย่างมีประสิทธิภาพ
การพัฒนาบุคลากรอย่างต่อเนื่องให้มีศักยภาพในการบริหารจัดการ
คุณภาพของผลิตภัณฑ์ที่เป็นที่ยอมรับในระดับชาติ และระดับสากล นอกเหนือจากนี้ บริษัทฯ
ได้มีการเพิ่มศักยภาพการแข่งขันโดยการเพิ่มศักยภาพการผลิตหม้อแปลงไฟฟ้าจากขนาด 200 MVA
มาเป็นขนาด 300 MVA ซึ่งได้รับมอบความไว้วางใจสั่งซื้อจากการไฟฟ้านครหลวง มูลค่างานทั้งสิ้น
240 ล้านบาท มีกำหนดส่งมอบในปี 2551
รวมทั้งนโยบายการปรับฐานตลาดในต่างประเทศให้อยู่ในระดับ 30-35% ตามสัดส่วนยอดขาย
เพื่อลดความเสี่ยงจากการพึ่งพิงความต้องการในประเทศซึ่งทำให้บริษัทฯมีโอกาสในการทำตลาดในประเทศที่ได้เปิดตลาดแล้วในระยะยาวและต่อเนื่อง
จากการดำเนินนโยบายดังกล่าวข้างต้น เป็นผลให้บริษัทฯ
ได้ผลตอบรับอย่างดีจากลูกค้าทั้งในประเทศ และต่างประเทศ โดยบริษัทฯได้รับคำสั่งซื้อในปี 2550
มีมูลค่างานทั้งสิ้น 2.1 พันล้านบาท ซึ่ง ณ 31 ธันวาคม 2550 มีมูลค่างานคงเหลือ 1,388
ล้านบาท

ผลการดำเนินงานในปี 2550 ของบริษัทฯและบริษัทย่อย ยังอยู่ในระดับที่ประมาณการไว้
แต่เนื่องจากการเลื่อนการส่งมอบสินค้าจากไตรมาส 4 ของปี 2250 มาเป็น ไตรมาส 1 ของ ปี
2551 ทำให้รายได้รวม ของบริษัทฯ และบริษัทย่อยอยู่ที่ 1.4 พันล้านบาท หรือ ลดลงร้อยละ 13.7
เมื่อเปรียบเทียบกับปี 2549 และ ด้วยการบริหารจัดการต้นทุนอย่างมีประสิทธิภาพ
และควบคุมค่าใช้จ่ายในขายและบริหารเป็นไปตามงบประมาณ ทำให้บริษัทฯและบริษัทย่อย
มีกำไรสุทธิ 121.3 ล้านบาท เปรียบเทียบกับ ปี 2549 อยู่ที 69.3 ล้านบาท หรือเพิ่มขึ้นร้อยละ
74.9 ซึ่งบริษัทฯคาดว่ายังคงดำเนินนโนบายดังกล่าวข้างต้นอย่างต่อเนื่องในปี 2551

จากผลประกอบการข้างต้น ทำให้บริษัทมีสภาพคล่องที่สูง และในการประชุมคณะกรรมการครั้งที่
5/2550 เมื่อวันที่ 13 ธันวาคม 2550
คณะกรรมการมีมติอนุมัติการจ่ายเงินปันผลระหว่างกาลในอัตรา 0.25 บาท ต่อหุ้น
โดยคำนวณจากงบการเงินรวมของงวด 9 เดือน ถึง 31 กันยายน 2550
โดยปิดสมุดทะเบียนในวันที่ 28 ธันวาคม2550 และกำหนดจ่ายในวันที่ 11 มกราคม 2551
อีกทั้งในการประชุมคณะกรรมการครั้ง 1/2551 เมื่อวันที่ 20 กุมภาพันธ์ 2551
มีมติพิจารณาอนุมัติการจ่ายเงินปันผลสำหรับปี 2550 ในอัตรา 0.61 บาทต่อหุ้น
โดยกำหนดเป็นวาระให้ผู้ถือหุ้นอนุมัติในการประชุมผู้ถือหุ้น ประจำปี 2551
ซึ่งอัตราเงินปันผลที่ประกาศเป็นไปตามนโยบายซึ่งจ่ายในอัตราไม่ต่ำกว่าร้อยละ 50
ของกำไรสุทธิหลังหักภาษีเงินได้ และหักสำรองตามกฎหมาย โดยที่อัตราส่วนหนี้สินต่อทุน ณ. 31
ธันวาคม 2551 อยู่ที่ระดับ 1.63 เท่า ซึ่งเป็นไปตามเงื่อนไขสัญญาปรับโครงสร้างหนี้

รายได้

บริษัทฯผลิตหม้อแปลงไฟฟ้าตามคำสั่งซื้อของลูกค้า
และมีนโยบายการรับรู้รายได้เมื่อส่งมอบสินค้าและโอนความเสี่ยงและผลตอบแทนของสินค้าไปยังลูกค้าแล้ว
โดยระยะเวลาทั่วไปในการผลิตหม้อแปลงไฟฟ้าตั้งแต่เซ็นสัญญาจนถึงส่งมอบและติดตั้งนั้น
สำหรับหม้อแปลงไฟฟ้ากำลังใช้เวลาประมาณ 6-8 เดือน
หรือบางกรณีอาจนานกว่าขึ้นกับขนาดหม้อแปลงไฟฟ้า ระยะเวลาการสั่งซื้อวัตถุดิบ
และรายละเอียดของแต่ละหม้อแปลง ในขณะที่หม้อแปลงไฟฟ้าระบบจำหน่ายใช้เวลาประมาณ 2–4
เดือน ในปี 2550
บริษัทฯและบริษัทย่อยยังคงรักษาสัดส่วนรายได้จากการจำหน่ายหม้อแปลงไฟฟ้าระบบจำหน่าย และ
หม้อแปลงไฟฟ้ากำลัง อยู่ระดับที่ใกล้เคียงกับปี 2549
ซึ่งรายได้ส่วนใหญ่มาจากการจำหน่ายหม้อแปลงไฟฟ้าระบบจำหน่าย อย่างไรก็ตาม
บริษัทฯและบริษัทย่อยมีรายได้จากหม้อแปลงไฟฟ้ากำลังเพิ่มมากขึ้น
ซึ่งสอดคล้องกับกลยุทธ์ที่จะเน้นการผลิตหม้อแปลงกำลังเพิ่มขึ้น
โดยโครงสร้างรายได้ของหม้อแปลงไฟฟ้าทั้ง 2
ประเภทและสัดส่วนการจำหน่ายในประเทศและต่างประเทศ แสดงดังตาราง

  ------------------------------- --------------- ---------- -------- ---------- -------- ---------- --------
  รายได้                           ดำเนินการโดย     ปี 2548              ปี 2549              ปี 2550     

                                                  ล้านบาท     ร้อยละ    ล้านบาท     ร้อยละ    ล้านบาท     ร้อยละ

  จำหน่ายในประเทศ                                                                                      

  หม้อแปลงไฟฟ้ากำลัง                 บริษัทฯ           358.14     32.83    388.25     23.43    451.15     31.54

  หม้อแปลงไฟฟ้าระบบจำหน่าย           บริษัทฯ           547.04     50.14    696.38     42.02    577.42     40.37

  ส่วนประกอบหม้อแปลงไฟฟ้า            บริษัทฯ/บริษัทย่อย   48.17      4.42     15.78      0.95     11.85      0.83

  รวมรายได้จากในประเทศ                             953.35     87.39    1,100.41   66.40    1,040.42   72.75

  จำหน่ายต่างประเทศ                                                                                    

  หม้อแปลงไฟฟ้ากำลัง                 บริษัทฯ           35.43      3.25     339.05     20.46    186.80     13.06

  หม้อแปลงไฟฟ้าระบบจำหน่าย           บริษัทฯ           46.93      4.30     127.20     7.68     125.78     8.79

  ส่วนประกอบหม้อแปลงไฟฟ้า            บริษัทฯ/บริษัทย่อย   0.02       0.00     0.39       0.02     1.06       0.07

  รวมรายได้จากต่างประเทศ                            82.38      7.55     466.64     28.16    313.63     21.93

  รวมรายได้หม้อแปลงไฟฟ้ากำลัง         บริษัทฯ           393.57     36.08    727.30     43.89    637.94     44.61

  รวมรายได้หม้อแปลงไฟฟ้าระบบจำหน่าย   บริษัทฯ           593.97     54.45    823.58     49.70    703.20     49.17

  รวมรายได้ส่วนประกอบหม้อแปลงไฟฟ้า    บริษัทฯ/บริษัทย่อย   48.19      4.42     16.17      0.98     12.91      0.90

  รวมรายได้จากการขาย                               1,035.73   94.94    1,567.05   94.56    1,354.05   94.68

  รายได้จากการให้บริการ              บริษัทฯ/บริษัทย่อย   43.26      3.97     74.81      4.51     55.39      3.87

  รวมรายได้จากการขายและบริการ                       1,078.99   98.91    1,641.86   99.07    1,409.44   98.55

  รายได้อื่น ๆ                       บริษัทฯ/บริษัทย่อย   11.94      1.09     15.32      0.92     20.73      1.45

  รวมรายได้ทั้งสิ้น                                    1,090.93   100.00   1,657.18   100.00   1,430.17   100.00
  ------------------------------- --------------- ---------- -------- ---------- -------- ---------- --------

บริษัทฯและบริษัทย่อยมีรายได้จากการขายและบริการในปี 2550 เท่ากับ 1,409.44 ล้านบาท
เปรียบเทียบกับปี 2459 เท่ากับ 1,641.86 ล้านบาท หรือลดลงร้อยละ 13.7
เนื่องจากสาเหตุดังต่อไปนี้

  1. การเลื่อนการส่งมอบสินค้าจำนวน 217.1 ล้านบาท จาก ไตรมาส 4 ของปี 2550 มาเป็น
  ไตรมาส 1 ของ ปี 2551 ซึ่งประกอบด้วย

  ----------------------------------- -------------- -------------- --------------
                                      ในประเทศ       ต่างประเทศ      รวม

  มูลค่างานสำหรับหม้อแปลงไฟฟ้ากำลัง         56.8 ล้านบาท    80.7 ล้านบาท    137.5 ล้านบาท

  มูลค่างานสำหรับหม้อแปลงไฟฟ้าระบบจำหน่าย   79.6 ล้านบาท    -              79.6 ล้านบาท

  รวม                                 136.3 ล้านบาท   80.7 ล้านบาท    217.1 ล้านบาท
  ----------------------------------- -------------- -------------- --------------

  อย่างไรก็ตาม บริษัทฯได้มีการประสานงานกับลูกค้าทุกรายอย่างใกล้ชิด
  เพื่อทำให้การส่งมอบเป็นไปอย่างเหมาะสม และทันกับความต้องการของลูกค้า
  ด้วยเหตุผลดังกล่าวข้างต้นทำให้ (1)
  ยอดรายได้จากการขายหม้อแปลงไฟฟ้ากำลังทั้งในประเทศและต่างประเทศ ลดลงจาก 727.3
  ล้านบาท ในปี 2549 เป็น 637.94 ล้านบาท ในปี 2550 หรือลดลงร้อยละ 12.29 และ (2)
  ยอดรายได้จากการขายหม้อแปลงไฟฟ้าระบบจำหน่ายในประเทศและต่างประเทศ ลดลงจาก
  823.58 ล้านบาทในปี 2549 เป็น 703.20 ล้านบาทในปี 2550 หรือลดลงร้อยละ 14.62

  2. รายได้จากการให้บริการ ประกอบด้วยการให้บริการติดตั้งหม้อแปลงไฟฟ้ากำลัง
  การให้บริการบำรุงรักษาและซ่อมแซมหม้อแปลงไฟฟ้าตามระยะเวลา
  หรือเมื่อมีปัญหาหม้อแปลงไฟฟ้าชำรุด โดยมีนโยบายการรับรู้รายได้เมื่อให้บริการเสร็จสิ้นแล้ว
  ซึ่งลดลงจาก 74.81 ล้านบาท ในปี 2549 เป็น 55.39 ล้านบาทในปี 2550 หรือลดลงร้อยละ
  25.95

ต้นทุนขายและบริการ

บริษัทฯและบริษัทย่อยมีต้นทุนขายและบริการในปี 2550 เท่ากับ 1,005.24 ล้านบาท
เปรียบเทียบกับปี 2549 เท่ากับ 1,317.41 ล้านบาท คิดเป็นร้อยละ 71.32 และ 80.24
ของรายได้จากการขายและบริการ ตามลำดับ การลดลงเนื่องจาก บริษัทฯ
ได้มีการติดตามสถานการณ์การราคาทองแดงซึ่งเป็นหนึ่งในวัตถุดิบหลักที่มีราคาผันผวนตามตลาดโลกอย่างใกล้ชิด
ซึ่งราคาในปี 2550 อยู่ในช่วงราคา 5,225-8,258 USD/MT และ
ยังคงนโยบายการแก้ไขปัญหาราคาวัตถุดิบผันผวน
โดยการยืนราคาผลิตภัณฑ์ที่เสนอราคาไปแล้วเป็นระยะเวลาเพียง 15 วัน สำหรับลูกค้าเอกชน
และให้ทบทวนราคากับต้นทุนทุกรอบที่มีการต่ออายุการยืนราคา
ส่งผลให้บริษัทฯได้รับผลกระทบน้อยลงและลดความเสี่ยงจากความผันผวนของราคาวัตถุดิบ
และทำให้บริษัทฯมีกำไรขั้นต้น อยู่ที่ร้อยละ 28.68 ในปี 2550 และ 19.76 ในปี 2549

ค่าใช้จ่ายในการขายและบริหาร

บริษัทฯและบริษัทย่อยมีค่าใช้จ่ายในการขายและบริหารในปี 2550 เท่ากับ 234.96 ล้านบาท
เปรียบเทียบกับปี 2549 เท่ากับ 207.328 ล้านบาท หรือ คิดเป็นร้อยละ 16.43 และ 12.51
ของรายได้รวม ตามลำดับ การเพิ่มขึ้นของค่าใช้จ่ายในการขายและบริหาร ในปี 2550
เป็นผลมาจาก การเพิ่มของบุคลากรเพื่อให้รองรับการขยายตัวทางธุรกิจ
รวมถึงค่าใช้จ่ายในการขายเนื่องจากการทำแผนการตลาดในเชิงรุก
ซึ่งเป็นไปตามแผนงานและงบประมาณที่กำหนดไว้ และการตั้งสำรองหนี้สงสัยจะสูญ จำนวน 13.69
ล้านบาท

กำไร

จากการที่บริษัทฯและบริษัทย่อย บริหารต้นทุนอย่างมีประสิทธิภาพ
และจากการบริหารจัดการค่าใช้จ่ายในการขายและบริหารให้อยู่ในงบประมาณ
รวมทั้งลดภาระดอกเบี้ยจ่ายในปี 2550 จำนวน 33.56 ล้านบาท ลดลงจากปี 2549 จำนวน 4.26
ล้านบาท
เนื่องจากการบริษัทฯและบริษัทย่อยมีสภาพคล่องสูงซึ่งสามารถชำระคืนวงเงินสินเชื่อระยะสั้นบางส่วนก่อนกำหนด
ทำให้บริษัทฯและบริษัทย่อยมีอัตรากำไรสุทธิในปี 2550 ร้อยละ 8.48 เปรียบเทียบกับปี 2549
อยู่ที่ร้อยละ 4.18 ทั้งนี้ บริษัทฯได้เสียภาษีเงินได้นิติบุคคลในอัตราร้อยละ 20
ซึ่งบริษัทฯจะได้รับสิทธิทางภาษีนี้เป็นระยะเวลา 5 ปี นับตั้งแต่ปี 2550 เป็นต้นไป

อัตราผลตอบแทนของผู้ถือหุ้น

บริษัทฯและบริษัทย่อยมีอัตราผลตอบแทนของผู้ถือหุ้นเท่ากับร้อยละ 26.95 ในปี 2550
เปรียบเทียบกับปี 2549 อยู่ที่ร้อยละ 24.36

บริษัทฯมีนโยบายการจ่ายเงินปันผลในอัตราไม่ต่ำกว่าร้อยละ 50 ของกำไรสุทธิหลังหักภาษีเงินได้
และหักสำรองตามกฎหมาย ทั้งนี้ต้องได้รับการอนุมัติจากที่ประชุมผู้ถือหุ้น
และรักษาระดับอัตราส่วนหนี้สินต่อส่วนของผู้ถือหุ้นภายหลังการจ่ายเงินปันผลไม่เกิน 2 ต่อ 1 เท่า
ในทุกขณะตามเงื่อนไขในการปรับโครงสร้างหนี้ ณ 31 ธันวาคม 2550 และ 2549
อัตราส่วนหนี้สินต่อส่วนของผู้ถือหุ้น อยู่ที่ 1.63:1 และ 2.3:1 ตามลำดับ

12.2.2 การวิเคราะห์ฐานะการเงิน สำหรับปี 2550 เปรียบเทียบกับปี 2549

ด้านสินทรัพย์

ณ วันที่ 31 ธันวาคม 2550 บริษัทฯมีสินทรัพย์ทั้งสิ้น 1,307.17 ล้านบาท ลดลงจากสิ้นปีก่อน
17.89 ล้านบาท โดยมีการเปลี่ยนแปลงสินทรัพย์ที่สำคัญดังนี้

  เงินลงทุนชั่วคราว – เงินฝากประจำ และเงินลงทุนระยะยาวอื่น

ณ สิ้นปี 2550 เงินลงทุนชั่วคราว – เงินฝากประจำ
เพื่อสำรองเงินตามเงื่อนไขธนาคารในการดำเนินการ ชำระเกี่ยวกับ Letter of
Credit/Trust Receipt (LC/TR) สำหรับการสั่งซื้อวัตถุดิบจากต่างประเทศ
และการออกหนังสือสัญญาค้ำประกัน ในรูปของ Letter of Guarantee (LG)
สำหรับการค้ำประกันความเสียหายของหม้อแปลงไฟฟ้าสำหรับลูกค้า ลดลงไป 141.50
ล้านบาทจากปี 2549 เนื่องจาก ในปี 2550 บริษัทฯ มีผลประกอบการที่ดี และมีสภาพคล่องสูง
มีผลให้ บริษัทฯสามารถบริหารจัดการวงเงิน ค้ำประกัน LC/TR และ Letter of Guarantee
ให้อยู่ในระดับที่เหมาะสม ทำให้ ณ. สิ้นปี 2550 บริษัทฯ มีการชำระ LC/TR ก่อนกำหนด
ทำให้สามารถลดวงเงินค้ำประกัน LC/TR และไม่ต้องกันสำรองในส่วนนี้ ส่วนวงเงินค้ำประกัน LG
ที่มีการต่ออายุสัญญาเมื่อครบรอบอายุสัญญาจำนวน 79.4 ล้านบาทในปี 2550 และจำนวน 30.89
ล้านบาทในปี 2549 ได้ถูกจัดประเภทอยู่ภายใต้เงินลงทุนระยะยาวอื่น ทำให้เงินลงทุนระยะยาวอื่น
ณ. 31 ธันวาคม 2550 และ 2549 มีจำนวนเท่ากับ 127.24 ล้านบาท และ 64.91 ล้านบาท
เพิ่มขึ้น จำนวน 62.33 ล้านบาท หรือคิดเป็นร้อยละ 96.02

  ลูกหนี้การค้า

ณ สิ้นปี 2550 มีจำนวน 267.43 ล้านบาท ลดลงจากปี 2549 จำนวน 78.21 ล้านบาท หรือ
ร้อยละ 22.83 การลดลงเนื่องมาจากเลื่อนการส่งมอบสิ้นค้ามูลค่างาน 217.1
ล้านบาทจากไตรมาส 4 ของปี 2550 มาเป็น ไตรมาส 1 ของปี 2551 ซึ่งในจำนวนนี้ มูลค่างาน
123 ล้านบาท มีกำหนดการส่งมอบในเดือนมกราคม 2551 ทำให้ระยะเวลาในการเก็บหนี้ในปี
2550 และ 2549 อยู่ที 80 วัน และ 56 วัน ตามลำดับ
แต่อย่างไรก็ตามคุณภาพของลูกหนี้ได้มีการตรวจสอบทุกไตรมาสโดยผู้บริหารร่วมกับผู้สอบบัญชี ซึ่งในปี
2550 บริษัทฯและบริษัทย่อยได้ตั้งสำรองค่าเผื่อหนี้สงสัยจะสูญ สำหรับลูกหนี้ค้างชำระมากกว่า 12
เดือน ในวงเงิน 13.69 ล้านบาท หรือคิดเป็นร้อยละ 4.86 ของยอดหนี้ทั้งหมด
ซึ่งเป็นหนี้ที่เกิดขึ้นในปี 2547 และ 2548
แต่อย่างไรก็ตามบริษัทฯและบริษัทย่อยได้มีมาตรการติดตามทวงถามมาอย่างต่อเนื่อง
ตั้งแต่การโทรศัพท์แจ้ง การไปพบลูกค้าที่บริษัทฯ การออกจดหมายทวงหนี้ การเจรจาประนอมหนี้
จนกระทั่งการดำเนินการทางกฎหมาย
เพื่อให้มั่นใจว่าบริษัทฯและบริษัทย่อยได้ดำเนินมาตรการที่เป็นประโยชน์กับบริษัทฯมากที่สุด

  สินค้าคงเหลือ-สุทธิ

ณ สิ้นปี 2550 บริษัทฯและบริษัทย่อยมีสินค้าคงเหลือสุทธิ จำนวน 570.48 ล้านบาท
เพิ่มขึ้นจากปีก่อน จำนวน 158.07 ล้านบาท หรือคิดเป็นร้อยละ 38.33
โดยมีระยะเวลาขายสินค้าเฉลี่ยประมาณ 31 และ 11 วัน ตามลำดับ
(ไม่รวมวัตถุดิบและสินค้าระหว่างผลิต)
บริษัทฯและบริษัทย่อยมีระยะเวลาขายสินค้าเฉลี่ยไม่นานมากนัก
เนื่องจากหม้อแปลงไฟฟ้าผลิตตามคำสั่งซื้อของลูกค้า โดยสินค้าสำเร็จรูป ได้แก่
หม้อแปลงไฟฟ้าที่ผลิตเสร็จแล้วรอส่งออก
หม้อแปลงไฟฟ้าที่ผลิตเสร็จแล้วแต่รอการผลิตให้ครบจำนวนที่ลูกค้าสั่งซื้อต่องวด
และหม้อแปลงไฟฟ้าสำรองไว้สำหรับให้บริการลูกค้า

สินค้าคงเหลือ-สุทธิส่วนใหญ่เป็นวัตถุดิบและสินค้าระหว่างผลิต
โดยหลังจากที่บริษัทฯได้รับคำสั่งซื้อจากลูกค้าแล้ว บริษัทฯจะจัดซื้อวัตถุดิบหลัก ได้แก่
เหล็กซิลิคอนและลวดทองแดงพันฉนวนทั้งจำนวนเพื่อลดความเสี่ยงด้านราคาวัตถุดิบผันผวน
ในขณะที่สินค้าระหว่างผลิตมีสัดส่วนที่สูงเช่นกัน
เนื่องจากโดยทั่วไปหม้อแปลงไฟฟ้ากำลังจะใช้เวลาในการผลิตประมาณ 6-8 เดือน
ขึ้นอยู่กับขนาดของหม้อแปลง ในขณะที่หม้อแปลงระบบจำหน่ายใช้เวลาผลิตประมาณ 1-2 เดือน

บริษัทฯมีนโยบายในทำการตั้งค่าเผื่อสินค้าเสื่อมสภาพและล้าสมัยร้อยละ 20 ต่อปีทุกเครื่อง
สำหรับหม้อแปลงไฟฟ้าสำเร็จรูปที่คงค้างในคลังสำเร็จรูปนานกว่า 10 ปี นับจากวันที่ผลิต
และเมื่อครบ 15 ปี จะตั้งสำรองครบทั้งจำนวน ซึ่งในปี 2550
บริษัทฯและบริษัทย่อยได้ตั้งค่าเสื่อมสภาพและล้าสมัยเท่ากับ 4.37 ล้านบาท เพิ่มขึ้นจากปีก่อน
จำนวน 0.5 ล้านบาท หรือคิดเป็นร้อยละ 12.92 ตามนโยบายข้างต้น

  ที่ดิน อาคาร และอุปกรณ์

ณ สิ้นปี 2550 บริษัทฯและบริษัทย่อยมีที่ดิน อาคาร และอุปกรณ์สุทธิจำนวน 186.48 ล้านบาท
ลดลงจากปี 2549 จำนวน 23.82 ล้านบาท เนื่องจากการมีค่าเสื่อมราคา 41.34 ล้านบาท และ
การซื้ออุปกรณ์ เครื่องมือ และเครื่องจักรเพิ่มขึ้น
เพื่อนำมาเพิ่มศักยภาพการผลิตหม้อแปลงตามปกติของการดำเนินธุรกิจ จำนวน 17.84 ล้านบาท

แหล่งที่มาของเงินทุน

ด้านหนี้สิน

ณ วันที่ 31 ธันวาคม 2550 บริษัทฯและบริษัทย่อย มีหนี้สินทั้งสิ้น 809.43 ล้านบาท
ลดลงจากสิ้นปีก่อน 113.82 ล้านบาท โดยมีการเปลี่ยนแปลงหนี้สินที่สำคัญดังนี้

หนี้สินหมุนเวียน ประกอบด้วย

-   เงินเบิกเกินบัญชีและเงินกู้ยืมระยะสั้นจากสถานบันการเงิน ณ สิ้นธันวาคม 2550 มีเท่ากับ
    104.35 ล้านบาท ลดลงจากสิ้นปี 249 จำนวน 146.75 ล้านบาท หรือคิดเป็นร้อยละ 58.44
    เนื่องมาจาก บริษัทฯและบริษัทมีสภาพคล่องที่ดี
    สามารถชำระคืนเงินกู้ระยะสั้นและรักษาวงเงินเบิกเกินบัญชีให้อยู่ในระดับที่เหมาะสม
    เพื่อลดภาระดอกเบี้ย ซึ่ง ดอกเบี้ยจ่าย ในปี 2550 จำนวน 33.73 ล้านบาท ลดลงจากปี
    2549 จำนวน 4.26 ล้านบาท หรือ คิดเป็นร้อยละ 11.12

-   เจ้าหนี้การค้า ซึ่งส่วนใหญ่เจ้าหนี้การค้าจากการซื้อวัตถุดิบ ณ สิ้นธันวาคม 2550 มีเท่ากับ
    262.47 ล้านบาท เพื่มขึ้นจากสิ้นปี 2549 จำนวน 42.33 ล้านบาท หรือ คิดเป็นร้อยละ
    19.3

-   หนี้สินหมุนเวียนอื่น ประกอบด้วย เงินรับล่วงหน้าค่าสินค้า ณ สิ้นธันวาคม 2550 จำนวน
    57.71 เพิ่มขึ้นจากสิ้นปี 2549 จำนวน 46.7 ล้านบาท เงินปันผลค้างจ่าย เพิ่มขึ้น จำนวน
    25.33 ล้านบาท เนื่องจากการประกาศจ่ายเงินปันผลระหว่างกาลในอัตรา 0.25 บาทต่อหุ้น
    ในการประชุมคณะกรรมการครั้งที่ 5/2550 เมื่อวันที่ 13 ธันวาคม 2550
    และหนี้สินหมุนเวียนอื่นๆ ณ สิ้นปี 2550 จำนวน 54.47 ล้านบาท เพิ่มขึ้นจากปี 2549 จำนวน
    24 ล้านบาท หรือคิดเป็นร้อยละ 35.02

หนี้สินระยะยาว

ณ สิ้นปี 2550 เท่ากับ 227.99 ล้านบาท ลดลงจากสิ้นปีก่อน จำนวน 73.50 ล้านบาท
หรือคิดเป็นร้อยละ 24.38 เป็นผลมาจากการชำระเงินต้นตามเงิ่อนไขสัญญาปรับโครงสร้างหนี้

ส่วนของผู้ถือหุ้น

ณ วันที่ 31 ธันวาคม 2550 บริษัทฯและบริษัทย่อย มีส่วนของผู้ถือหุ้นทั้งสิ้น 497.74 ล้านบาท
เพิ่มขึ้นจากสิ้นปีก่อน 95.93 ล้านบาท หรือคิดเป็นร้อยละ 23.87
โดยมีการเปลี่ยนแปลงส่วนของผู้ถือหุ้นที่สำคัญดังนี้

-   กำไรสุทธิ สำหรับปี 2550 เท่ากับ 121.26 ล้านบาท เพิ่มขึ้นจากปีก่อน จำนวน 51.93
    ล้านบาท หรือ คิดเป็นร้อยละ 74.90

-   การตั้งสำรองตามกฎหมายจำนวน 0.35 ล้านบาท ซึ่งทำให้สำรองตามกฎหมายของบริษัทฯครบ
    10% ของทุนจดทะเบียน

-   การจัดสรรกำไรสำหรับเงินปันผลระหว่างกาล จำนวน 25.33 ล้านบาท ที่กำหนดจ่ายในวันที่
    11 มกราคม 2551

ความเหมาะสมของของโครงสร้างเงินทุน

ณ สิ้นปี 2550 บริษัทฯและบริษัทย่อยอัตราส่วนหนี้สินต่อส่วนของผู้ถือหุ้นเท่ากับ 1.63 เท่า
เปรียบเทียบสิ้นปี 2549 อยู่ที 2.3 เท่า การลดลงมีสาเหตุมาจาก
บริษัทฯและบริษัทย่อยมีผลกำไรที่ดีขึ้นทำให้มีสภาพคล่องสูงสามารถทำการชำระหนี้ระยะยาวได้ตามสัญญา
การบริหารวงเงินสินเชื่อระยะสั้นให้อยู่ในระดับที่เหมาะสม

สภาพคล่อง

  ----------------------------------------- -------------- --------------
                                            2549           2550

  กระแสเงินสดได้มา(ใช้ไป)ในกิจกรรมดำเนินงาน      (94.95)        150.91

  กระแสเงินสดได้มา(ใช้ไป)ในกิจกรรมการลงทุน       (184.07)       60.78

  กระแสเงินสดได้มา(ใช้ไป)ในกิจกรรมการจัดหาเงิน    308.01         (211.80)

  เงินสดและรายการเทียบเท่าเงินสดเพิ่มขึ้น (ลดลง)    28.99          (0.11)
  ----------------------------------------- -------------- --------------

กระแสเงินจากการดำเนินงาน

ในปี 2550 บริษัทฯและบริษัทย่อยมีกระแสเงินสดได้มาจากกิจกรรมดำเนินงานเท่ากับ 150.91
ล้านบาท เนื่องมาจาก

-   กำไรจากการดำเนินงานที่เป็นตัวเงิน จำนวน 121.26 ล้านบาท

-   รายการปรับกำไรสุทธิที่ไม่ใช่เงินสด เช่น ค่าเสื่อมราคาและรายจ่ายตัดบัญชี จำนวน 45.62
    ล้านบาท หนี้สูญและหนี้สงสัยจะสูญจำนวน 13.69 ล้านบาท

-   เงินสดพิ่มจากลูกหนี้การค้า ลดลงจำนวน 61.05 ล้านบาท

-   เงินสดเพิ่มจากเจ้าหนี้การค้า ทั้งกิจการเกี่ยวข้องและกิจการอื่น เพิ่มขึ้น จำนวน 43.79
    ล้านบาท

-   เงินสดเพิ่มจากหนี้สินหมุนเวียนอื่น เพิ่มขึ้น จำนวน 32.61 ล้านบาท
    ส่วนใหญ่เกิดจากภาษีนิติบุคคลค้างจ่าย

กระแสเงินสดจากการลงทุน

ในปี 2550 บริษัทฯและบริษัทย่อยมีกระแสเงินสดที่ได้มาจากการลงทุนสุทธิเท่ากับ 60.78 ล้านบาท
เนื่องมากจาก

-   การลดลงของเงินทุนชั่วคราว-เงินฝากประจำ จำนวน 141.50 ล้านบาท

-   การเพิ่มขึ้นของเงินทุนระยะยาวอื่น จำนวน 62.32 ล้านบาท

-   จากการซื้อทรัพย์สิน 17.84 ล้านบาท

กระแสเงินสดจากการจัดหาเงิน

ในปี 2550 บริษัทฯและบริษัทย่อยมีกระแสเงินสดใช้ไปจากการจัดหาเงินสุทธิเท่ากับ
(211.80)ล้านบาท เนื่องมากจาก

-   จากเงินเบิกเกินบัญชีและเงินกู้ยืมระยะสั้น จากสถาบันการเงินใช้ไป จำนวน 146.09
    ล้านบาท

-   เงินสดใช้ไปในการชำระเงินต้นของเงินกู้ระยะยาว จำนวน 65.70 ล้านบาท

ภาระผูกพันในอนาคต 

ณ วันที่ 31 ธันวาคม 2549 บริษัทฯและบริษัทย่อยมีภาระหนี้สินและภาระผูกพัน ดังนี้

  1. เลตเตอร์ออฟเครดิตที่เปิดไว้ แต่ยังไม่ได้ใช้ เป็นเงินตราต่างประเทศ
  ซึ่งคิดเป็นสกุลเงินไทยเท่ากับ 29.34 ล้านบาท

  2. ภาระหนี้สินที่อาจจะเกิดขึ้น เนื่องจากการให้ธนาคารออกหนังสือค้ำประกัน 292.49 ล้านบาท
  เพื่อใช้ค้ำประกันการยื่นซองประมูล และใช้ค้ำประกันสัญญาหลังจากชนะการประมูลแล้ว

ค่าตอบแทนผู้สอบบัญชี

บริษัทฯและบริษัทย่อยจ่ายค่าตอบแทนให้ผู้สอบบัญชีในรอบบัญชี ปี 2550 จำนวน 1,002,500 บาท
ในอัตราเดียวกันกับปี 2549 จำนวน 952,500 บาท
โดยบริษัทฯและบริษัทย่อยไม่มีการจ่ายค่าตอบแทนอื่นที่ไม่ใช่ค่าสอบบัญชี